Лаго де Овиедо (езеро)

Лаго де Овиедо, исто така познато како Лагуна де Овиедо, — солено езеро во Националниот парк Харагуа, покраина Педерналес, во Доминиканска Република.

 Големина 
Езерото зафаќа површина од приближно 25 км2, со што претставува втора по големина водна површина во Доминиканската Република, по езерото Енрикиљо.

 Геологија 
Иако добива слатка вода од планинскиот венец Бахоруко, езерото е хиперсолено поради морската вода што се влева во езерото преку подземен систем создаден од карстна депресија. Нивоата на соленост покажуваат сезонски промени поради врнежите, испарувањето и количината на внес на слатка вода. Еден од најзабележителните аспекти на езерото е неговата зеленкаста боја, предизвикана од варовнички седименти што преку  подземниот воден тек стигнуваат до езерото.

 Екологија 
Неговата уникатна флора и фауна веројатно се неговата најинтересна специфика; во мангровите живеат американско фламинго, игуана-носорог и разни видови ендемски птици, а во езерото има и неколку заливски острови.

 Наводи 

 https://web.archive.org/web/20090905015652/http://jmarcano.netfirms.com/suroeste/geografia/lagosw2.html
 http://www.grupojaragua.org.do/pnj_english.html
Категорија:Езера во Доминиканската Република
Категорија:Координати на Википодатоците